ຕຳຫຼວດ​ ຮັງ​ກາຣີ ​​ປະສົບ​ກັບ​ ຄວາມ​ຫຍຸ້ງຍາກ​ ໃນການ​ຄວບ​ຄຸມ ​ອົບ​ພະຍົບ ຫຼາຍພັນຄົນ
ຕຳຫຼວດ​ຮັງ​ກາຣີ ​ໄດ້​ປະສົບ​ກັບ​ ຄວາມ​ຫຍຸ້ງຍາກ ​ທີ່​ຈະ​ຄວບ​ຄຸມ ​ການ​ເຂົ້າ​ເມືອງ ​ຂອງພວກ​ອົບ​ພະຍົບຈຳນວນ ​ຫຼາຍ​ພັນ​ຄົນ ​ທີ່ຫລັ່ງໄຫລ ຂ້າມຊາຍແດນ.
ໃນວັນຈັນວານນີ້ ຕຳຫລວດຮັງກາຣີ ໄດ້ປະສົບກັບຄວາມຫຍຸ້ງ ຍາກທີ່ຈະຄວບຄຸມການເຂົ້າເມືອງຂອງພວກອົບພະຍົບຈຳນວນ ຫຼາຍພັນຄົນ ໃນເຂດຊາຍແດນທີ່ຕິດກັບ Serbia ນັ້ນ ຕຳຫຼວດໄດ້ຄວບຄຸມພວກອົບພະຍົບ ທີ່ອ່ອນເພຍ ແລະພວກ ທີ່ບໍ່ຢູ່ເສີຍກັບທີ່ໃນບໍລິເວນຄຸມຂັງບ່ອນນຶ່ງບໍ່ເທົ່າໃດແມັດຫ່າງ ຈາກຮົ້ວຊາຍແດນ ບ່ອນທີ່ທາງລົດໄຟ ເສື່ອມຕໍ່ເຊີເບຍກັບຮັງ ກາຣີນັ້ນ ແລະບ່ອນທີ່ພວກອົບພະຍົບ ທີ່ໄດ້ພາກັນຍ່າງເຂົ້າມາ ໃນຂະນະທີ່ລົດເມໄດ້ມາ ຮອດສະຖານທີ່ເພື່ອສົ່ງຜູ້ຄົນໄປສູນຈົດທະບຽນ ຜູ້ຄົນຈຳນວນຫຼາຍຮ້ອຍຄົນ ພາກັນຍາດກັນແລະຢຽບກັນ ບາງຄົນພະຍາຍາມທີ່ຈະາຂຶ້ນໄປໃນລົດເມ ໃນຂະນະທີ່ອີກຫຼາຍໆຄົນ ພາກັນເລີ້ມຍ່າງ ມຸ່ງໜ້າໄປຍັງນະຄອນ Budapest ບ່ອນທີ່ຫຼາຍໆຄົນຫວັງທີ່ຈະຂຶ້ນລົດໄຟ ເພື່ອໄປຍັງ ຈຸດໝາຍປາຍທາງ ຄືຊາຍແດນ Austria ແລະ ຕໍ່ໄປຍັງເຢຍຣະມັນ ທ່ານ Kristof Gancs ໂຄສົກຂອງອົງການຊ່ອຍເຫຼືອບັນເທົາທຸກໂບດຂອງຮັງກາຣີ ໄດ້ ກ່າວວ່າ: ທ່ານ Gancs ແລະພວກພະນັກງານຄົນອື່ນໆ ໄດ້ບອກທາງແລະຂັ້ນຕອນຕ່າງໆ ໃຫ້ແກ່ພວກອົບພະຍົບ ທີ່ພາກັນຍ່າງເຂົ້າມາຕາມທາງລົດໄຟນັ້ນ ບາງຄົນກໍ່ຍູ້ລໍ້ໃສ່ລູກ ແລະບາງພວກກໍຍູ້ຜູ້ເຖົ້າ ຜູ້ແກ່ ໃສ່ລົດເຂັນມາ ພວກອົບພະຍົບ ທີ່ຖືກສຳພາດນັ້ນ ພາກັນເລົ່າເຖິງເລື້ອງລາວທີ່ວ່າ ພວກເຂົາເຈົ້າໄດ້ອົບ ພະຍົບໜີອອກຈາກບ້ານເກີດເມືອງນອນຂອງຕົນ ຜູ້ອົບພະຍົບຈາກອັຟການິສຖານ ກ່າວໃນຂະນະທີ່ລາວກຳລັງເຂົ້າໄປເຖິງເຂດທີ່ຕຳຫຼວດກວດກາ ທີ່ກີດກັນດ້ວຍຮົ້ວນັ້ນວ່າ: ພວກພະນັກງານຊ່ອຍເຫຼືອ ແມ່ນພະຍາຍາມທີ່ຈະໃຫ້ພວກອົບພະຍົບ ຢູ່ໃນຄວາມສະງົບ ຄວບຄຸມສະຕິອາລົມຊຶ່ງພວກຢ້ານກົວວ່າທາງຕຳຫຼວດຮັງກາຣີຈະສົ່ງພວກເຂົາເຈົ້າກັບຄືນ ປະເທດ ໃນການປ່ຽນນະໂຍບາຍນັ້ນ, ປະຈຸບັນນີ້ ຮັງກາຣີ ໄດ້ອະນຸຍາດໃຫ້ພວກອົບພະຍົບຜ່ານ ປະເທດຕົນ ໄປຍັງຊາຍແດນ Austria ສຳຫຼັບພວກທີ່ກ່າວວ່າ ຕົນແມ່ນພວກອົບພະຍົບ ແລະບໍ່ແມ່ນພວກອົບພະຍົບທາງເສດຖະກິດ ໃນຂັ້ນຕອນການດຳເນີນງານ ເຈົ້າໜ້າທີ່ ຮັງກາຣີ ແມ່ນໄດ້ລົງທະບຽນ ເກັບກຳເອົາລາຍມື ແລະຄວບຄຸມໃຫ້ພວກເຂົາເຈົ້າ ຢູ່ໃນສູນ ຈົດທະບຽນໃນຂະນະທີ່ສະຖານະພາບຂອງພວກເຂົາເຈົ້າຖືກກວດສອບແລະລະບຸ ພ້ອມທັງ ການຕັດສິນໃຈ ທີ່ວ່າຈະສົ່ງພວກອົບພະຍົບນີ້ໄປຍັງຊາຍແດນ Austria ຫຼືສົ່ງກັບ ເຊີເບຍ